Hiperemesis gravidarum

Hiperemesis gravidarum (Hyperesmis gravidarum) adolah bantuak raso mual samo muntah yang parah pado maso manganduang. Keadaan iko bisa mambuek dehidrasi, barek badan turun dan ketidakseimbangan elektrolit jo dapek mabuek tanago manjadi lamah. Jiko ada raso mual di pagi hari salamo manganduang itu adolah hal yang biaso. Namun beda samo hiperemesis gravidarum, yang bantuak mual muntahnyo di pagi hari tu ekstrim sahinggo manyababkan muntah parah salamo manganduang. Bahkan bisa sampai butuh perawatan di rumah sakik.

 Panyabab 
Untuak panyabab dari hiperemesis gravidarum alun diketahui sacaro pasti. Tapi kondisi iko acok dikaitkan samo tingginyo kadar hormon human chorionic gonadotropin (HCG) dalam darah. Hormon iko dihasilkan oleh ari-ari sajak trimeter partamo mangaduang jo kadarnyo taruih maningkek sapanjang maso mangandung.

Selain itu, banyak jugo babarapo kondisi umum yang manyababkan ibu hamil lebih berisiko mengalami hiperemesis gravidarum, yaitu:

 Baru partamo manganduang.
 Manganduang anak kamba.
 Manganduang pado usia mudo.
 Manganduang pado usia di ateh 30 tahun.
 Mangalami hamil anggur.
 Pernah mangalami mual jo muntah yang parah pado saat manganduang sabalunnyo.
 Ado keluarga yang puyo riwayaik hiperemesis gravidarum.
 Mandarito obesitas
 Manganduang anak padusi
 Punyo riwayaik panyakik tiroid, takanan darah tinggi, migrain, atau diabetes gestasional sabalunnyo.

Ado jugo gajala lainnyo yang kurang banyak diketahui, yaitu :

 Takanan darah tinggi
 Datak jantuang capek
 Kulik kariang
 Kainguangan
 Panyakik kuniang karano karusakan hati
 Sindrom Wernicke-Korsakoff.

 Gajalo samo tandonyo 
Gajalo utamo hiperemesis gravidarum adolah mual samo muntah saat manganduang, hal iko bisa tajadi hinggo labiaah dari 3-4 kali sahari. Kondisi iko bisa mambuek pandaritonyo ndak nafsu makan samo baran badan jadi turun. 

Hiperemesis gravidarum biasonyo tajadi pado trimester partamo kanduangan (sakitar anam minggu maso kanduangan). Gajalanyo bisa tajadi baminggu-minggu, babulan-bulan atau hinggo sampai malahiaan. Hal iko lah yang nantinyo mambuek badan lamah dalam manjalanan aktivitas sahari-hari.

Banyak gajalo hiperemesis gravidarum umum lainnyo, barikuik gajalonyo yang paliang umum :

 Mual yang parah
 Muntah-muntah labiah dari tigo kali sahari
 Barek badan turun labiah 5% sabalum manganduang
 Indak talok manahan makanan atau cairan
 Dehidrasi
 Maraso panyiang
 Kajamban kurang dari biasonyo
 Sakik kapalo
 Pingsan

Ado jugo gajalo lainnyo yang kurang umum diketahui banyak urang, yakninyo:

 Takanan darah randah
 Datak jantuang capek
 Kulik kariang
 Kabinguangan
 Panyakik kuniang den karusakan hati
 Sindrom Wernicke-Korsakoff.

 Diagnosis hiperemesis gravidarum 
Dalam mandiagnosis hiperemesis gravidarum, dokter akan mananyokan gajalo dan mamariso riwayaik kesehatan ibu hamil jo keluarganyo. Selain itu jugo dipariso fisik untuk maliek dampak dari hiperemesis gravidarum, kayak takanan randah jo danyuik jantuang yang capek. Dari hasil pemeriksaan fisik, dokter bisa manatuan apokah muntah yang dialami ibu hamil masih normal atau alah balabiahan. 

Selain itu, untuak memastkan gajalo mual samo muntah yang dialami ibu hamil bukan karano suatu panyakik kayak liver, dokter akan malanjuikan tes kayak ma uji fungsi hati.

Habis tu, untuk mambantu mangonfirmasi diagnosis hiperemesis gravidarum, dokter akan mangarajoan babarapo hal:

 Uji laboratorium, kayak tes darah jo tes urine untuk mamariso gajalo gangguan elektrolit dan dehidrasi.
 USG kahamilan untuk mamantau kondisi janin di dalam kanduangan
 Tes fungsi hati untuk mailakan kamungkinan panyakik liver yang mambuek mual dan muntah yang parah.

 Referensi